ועדת הכספים, כנסת 20, פרוטוקול מספר 1130, 2018-10-10 12:10

משה גפני: אישור השקעה בהון מניות – תומר חברה ממשלתית בע"מ, בהתאם לסעיף 10 לחוק החברות הממשלתיות, התשל"ה-1975.

יאיר בקמן: החלטת ההפרטה קבעה שהחלקים המסווגים או בעלי האינטרסים הביטחוניים יעברו לחברה חדשה בשם תומר.

יאיר בקמן: אנחנו עכשיו לקראת הקמתה.

יאיר בקמן: אני מאמין שבחודש הקרוב ההפרדה תושלם, פעילויות ההנעה של תעש יעברו לתומר.

יאיר בקמן: לצורך הקמתה – היא עכשיו קמה כחברה חדשה - היא צריכה הון בעלים התחלתי כדי להתחיל לעבוד.

יאיר בקמן: אנחנו מבקשים כאן 80 מיליון שקל.

משה גפני: זה גם קשור לתעש?

יאיר בקמן: כן, שניהם קשורים לתעש באופן עקיף.

משה גפני: אלה נושאים ביטחוניים.

משה גפני: מי בעד אישור השקעה בהון מניות – תומר חברה ממשלתית בע"מ, בהתאם לסעיף 10 לחוק החברות הממשלתיות, ירים את ידו?

מיקי לוי: אדוני היושב-ראש, יש נושאים שאתה בא ואומר לנו: "שמעתי, אין ברירה".

משה גפני: כן, זה המקרה.

משה גפני: מי בעד, מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: הבקשה אושרה.

משה גפני: לנו יש היסטוריה עם הנושא של תעש ועם הנושאים הביטחוניים שאנחנו מאוד נאבקנו.

משה גפני: יותר נאבקנו ממה שנאבקה הנהלת החברה בשעתו, אבל ימים ידברו.

משה גפני: בסוף אנחנו עושים את מה שאנחנו חייבים לעשות.

משה גפני: תודה רבה.